Държавен вестник, бр. 88, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  88
Закона за енергийната ефективност, приета с 
Постановление № 79 на Министерския съвет 
от 2009 г. (ДВ, бр. 27 от 2009 г.), се правят 
следните изменения:
1. В наименованието думите „Агенцията 
по енергийна ефективност“ се заменят с 
„Агенцията за устойчиво енергийно развитие“.
2. В чл. 4 думите „Агенция по енергийна 
ефективност“ се заменят с „Агенцията за 
устойчиво енергийно развитие“.
§ 8. В Тарифата за таксите, които се съби­
рат от Агенцията по енергийна ефективност 
за издаване на удостоверения за вписване в 
съответния регистър на лицата, извършващи 
сертифициране на сгради и обследване за 
енергийна ефективност, приета с Постановле­
ние № 325 на Министерския съвет от 2004 г. 
(ДВ, бр. 109 от 2004 г.), в наименованието 
и в чл. 5 думите „Агенцията по енергийна 
ефективност“ се заменят с „Агенцията за 
устойчиво енергийно развитие“.
§ 9. Постановлението влиза в сила от деня 
на обнародването му в „Държавен вестник“. 
Министър-председател: 
Бойко Борисов
Главен секретар на Министерския съвет: 
Росен Желязков
УСТРОЙСТВЕН ПРАВИЛНИК
на Агенцията за устойчиво енергийно 
развитие
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят дейност­
та, структурата, организацията на работа и 
съставът на Агенцията за устойчиво енергийно 
развитие към министъра на икономиката, 
енергетиката и туризма, наричана по-нататък 
„агенцията“.
Чл. 2. (1) Агенцията е юридическо лице 
на бюджетна издръжка със седалище София.
(2) Изпълнителният директор е второсте­
пенен разпоредител с бюджетни кредити към 
министъра на икономиката, енергетиката и 
туризма.
Чл. 3. (1) Агенцията е администратор на 
приходите от:
1. субсидии от републиканския бюджет;
2. собствена дейност;
3. събрани суми от глоби и имуществени 
санкции, наложени с наказателни постановле­
ния, издадени при осъществяване на контрола 
по реда на Закона за енергийната ефективност 
(ЗЕЕ), Закона за енергията от възобновяеми 
източници (ЗЕВИ) и нормативните актове по 
прилагането им;
4. международни програми и споразумения;
5. други източници, определени с норма­
тивен акт на Министерския съвет.
(2) Събраните суми от глоби и имущест­
вени санкции по ал. 1, т. 3 се разпределят и 
разходват при спазване на чл. 6, ал. 5 и 6 ЗЕЕ.
Чл. 4. (1) Агенцията подпомага изпълни­
телния директор при осъществяването на 
неговите правомощия и осигурява технически 
дейността му.
(2) За осъществяване на дейността на 
агенцията в районите по чл. 4, ал. 3 от За­
кона за регионалното развитие се създават 
териториални звена към Главна дирекция 
„Информация, анализ и териториални звена“.
Г л а в а  в т о р а
ПРАВОМОЩИЯ НА ИЗПЪЛНИТЕЛНИЯ 
ДИРЕКТОР НА АГЕНЦИЯТА
Чл. 5. (1) Агенцията се ръководи и пред­
ставлява от изпълнителен директор.
(2) Изпълнителният директор се назначава 
и освобождава от министъра на икономиката, 
енергетиката и туризма съгласувано с минис­
тър-председателя.
(3) Изпълнителният директор е орган на 
изпълнителната власт.
(4) Когато това е предвидено в закон, из­
пълнителният директор може да възложи на 
главния секретар отделни свои правомощия 
с писмена заповед. 
(5) Функциите на изпълнителния дирек­
тор в негово отсъствие или когато ползва 
законоустановен отпуск, се изпълняват от 
главния секретар или от определен с писмена 
заповед за всеки конкретен случай служител 
на ръководна длъжност в агенцията.
Чл. 6. (1) Изпълнителният директор:
1. представлява агенцията и отговаря за 
цялостната є дейност;
2. ръководи, координира и контролира 
изпълнението на функциите и задачите на 
агенцията, както и връзките на агенцията с 
държавните и международните институции;
3. изпълнява държавната политика:
а) по повишаване на енергийната ефектив­
ност при крайното потребление на енергия и 
предоставянето на енергийни услуги; 
б) за насърчаване производството и потреб­
лението на електрическа енергия, топлинна 
енергия и енергия за охлаждане от възобно­
вяеми източници, производството и потреб­
лението на газ от възобновяеми източници, 
както и производството и потреблението на 
биогорива и енергия от възобновяеми източ­
ници в транспорта;
4. участва в разработването и актуализи­
рането на националните планове за действие 
по енергийна ефективност (НПДЕЕ); 
5. организира изпълнението на дейности 
и мерки, включени в НПДЕЕ;
6. съдейства при разработването и изпълне­
нието на програми по енергийна ефективност;